Det første shows, som WWE (dengang kendt som World Wide Wrestling Federation (eller WWWF), afholdt som pay-per-view-show var fra Shea Stadium i New York i 1972. Showdown at Shea kunne dog ses på pay-per-view i New York. WWWF gentog succes med fire års mellemrum - i 1976 og 1980. Herefter overtog Vince McMahon, Jr. styring med wrestlingorganisationen, der samtidig blev omdøbt til World Wrestling Federation (WWF). McMahons ambition med WWF var at gøre organisationen verdensomspændende. Det første show, som McMahon under WWF-banneret afholdt som pay-per-view-show, var The Wrestling Classic, der fandt sted i november 1985. Den første udgave af WrestleMania i foråret 1985 var - ligesom Showdown at Shea - kun tilgængelig som pay-per-view i nogle dele af USA. Efter succesen med WrestleMania valgte WWF at udvide antallet af pay-per-view-show om året.